Document ID: 31994R1179

Komisjoni määrus (EÜ) nr 1179/94,
25. mai 1994,
kemikaalide esimese erinimekirja kohta vastavalt nõukogu määrusele (EMÜ) nr 793/93
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. märtsi 1993. aasta määrust (EMÜ) nr 793/93 registreeritud kemikaalide ohtlikkuse hindamise ja kontrolli kohta, [1] eriti selle artikleid 8 ja 10,
ning arvestades, et:
määrus 793/93 näeb ette registreeritud kemikaalide ohtlikkuse hindamise ja kontrollimise süsteemi ja selleks, et tagada nende kemikaalide ohtlikkuse hindamine, on vaja kindlaks määrata erilist tähelepanu nõudvad kemikaalid;
seetõttu nõutakse määruse (EMÜ) nr 793/93 artiklis 8, et komisjon koostaks nende kemikaalide erinimekirja, lisaks sellele loetletakse artiklis 8 ka tegurid, mida nimekirja koostamisel tuleb arvesse võtta;
määruse (EMÜ) nr 793/93 artiklis 10 nähakse ette, et iga erinimekirja kantud kemikaali ohtlikkuse hindamise eest vastutab üks liikmesriik ja kemikaalide määramisel tagatakse kohustuste õiglane jaotumine liikmesriikide vahel;
käesolevas määruses ettenähtud meetmed on kooskõlas määruse (EMÜ) nr 793/93 artikli 15 alusel loodud komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Erinimekiri
1. On koostatud kemikaalide erinimekiri, mis esitatakse käesoleva määruse lisas.
2. Käesolevaga määratakse iga erinimekirja kantud kemikaali ohtlikkuse hindamise eest vastutav liikmesriik ja märgitakse see käesoleva määruse lisas.
Artikkel 2
Käesolev määrus jõustub kahekümnendal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 25. mai 1994

Labels: 12
0
1
18